VENDIM
Nr. 567, datë 1.11.2017

PËR SHPALLJEN E PAVLEFSHMËRISË SË MANDATIT DHE PËRFUNDIMIN E PARAKOHSHËM TË MANDATIT TË ANËTARIT TË KËSHILLIT TË BASHKISË
SHKODËR, Z. PRENG LULI

Komisioni Qendror i Zgjedhjeve, në mbledhjen e datës 1.11.2017, me pjesëmarrjen e: Klement	Zguri	kryetar
Denar	Biba	zëvendëskryetar
Bledar	Skënderi                       anëtar
[bookmark: _GoBack]Edlira                      Jorgaqi	                        anëtare
Gëzim	Veleshnja	anëtar
Hysen	Osmanaj	anëtar shqyrtoi çështjen me:
OBJEKT: Për shpalljen e pavlefshmërisë së mandatit dhe përfundimin e parakohshëm të mandatit të anëtarit të Këshillit të Bashkisë Shkodër, z. Preng Luli.
BAZË LIGJORE: Neni 23, pika 1, germa “a”, i ligjit nr. 10019, datë 29.12.2008, “Kodi Zgjedhor i
Republikës së Shqipërisë’’, i ndryshuar; neni 2, pika 1, germa “c”, neni 4, pika 3, neni 10, pika 1, germa “d”
dhe neni 14, i ligjit 138/2015, “Për garantimin e integritetit të personave që zgjidhen, emërohen ose
ushtrojnë funksione publike”; kreu I i vendimit të Kuvendit nr. 17/2016, “Për përcaktimin e rregullave të
detajuara mbi zbatimin e ndalimeve të parashikuara në ligjin nr. 138/2015, “Për garantimin e integritetit të
personave që zgjidhen, emërohen ose ushtrojnë funksione publike”.
KQZ-ja, pasi shqyrtoi dokumentacionin e paraqitur dhe dëgjoi diskutimet e të pranishmëve, VËREN:
Në zbatim të ligjit nr. 138/2015, “Për garantimin e integritetit të personave që zgjidhen, emërohen ose
ushtrojnë funksione publike”, KQZ-ja është organi kompetent për administrimin, verifikimin, zbatimin e ndalimeve për zgjedhjen dhe emërimin për funksionet publike për këshilltarin në Këshillin Bashkiak.
Z. Preng Luli, anëtar i Këshillit të Bashkisë Shkodër, në datën 3.5.2016, ka depozituar në KQZ
formularin e vetëdeklarimit me numër unik 1508. Në bazë të formularit të vetëdeklarimit, z. Preng Luli
nuk ka deklaruar asnjë vendim penal të formës së prerë.
Në zbatim të ligjit nr. 138/2015, “Për garantimin e integritetit të personave që zgjidhen, emërohen ose
ushtrojnë funksione publike”, dhe kreut I, të vendimit të Kuvendit nr. 17/2016, “Për përcaktimin e rregullave të detajuara mbi zbatimin e ndalimeve të parashikuara në ligjin nr. 138/2015”, KQZ-ja, me shkresën nr. 2452/1, datë 19.5.2016, ka kërkuar informacion nga Drejtoria e Përgjithshme e Burgjeve, për gjendjen gjyqësore të funksionarëve që kanë dorëzuar formularët e vetëdeklarimit në KQZ, ndër të cilët ka qenë edhe emri i z. Preng Luli.
Në përgjigje të shkresës nr. 3682/2 prot., datë 9.6.2016, nga ana e zyrës së gjendjes gjyqësore është
dërguar verifikim i gjendjes gjyqësore për të gjithë funksionarët publikë që kemi kërkuar.
Nga verifikimi i të dhënave në formularin e vetëdeklarimit të z. Preng Luli, në cilësinë e anëtarit të
Këshillit të Bashkisë Shkodër, si dhe nga shqyrtimi i vërtetimit të gjendjes gjyqësore, të lëshuar nga Drejtoria e Përgjithshme e Burgjeve, z. Preng Luli rezulton të jetë i padënuar nga gjykatat shqiptare.
Në Komisionin Qendror të Zgjedhjeve është dërguar shkresa nr. 992/2 prot., datë 2.10.2017, të
Prefekturës Qarku Shkodër, me objekt “Për njohje dhe zbatim të urdhrit të ekzekutimit nr. 1483, datë
16.9.2017”, të Prokurorisë pranë Gjykatës së Shkallës së Parë Shkodër për z. Preng Ndue Luli.
Sipas shkresës përcillen vendimet për të cilat është gjykuar anëtari i Këshillit të Bashkisë Shkodër,	z.
Preng Luli.

Për z. Preng Luli rezulton të ketë:
- Një vendim gjyqësor të Gjykatës së Rrethit Gjyqësor Shkodër nr. 748 (3822), datë 28.9.2015, për kryerjen e veprave penale, “Falsifikim i dokumenteve”, parashikuar nga neni 186/3, i Kodit Penal,
nëpërmjet së cilit është shpallur i pafajshëm.
- Një vendim gjyqësor të Gjykatës së Apelit Shkodër nr. 533, datë 7.12.2016, për kryerjen e veprave
penale, “Falsifikim i dokumenteve”, parashikuar nga neni 186/3, i Kodit Penal, nëpërmjet së cilit është
deklaruar fajtor dhe është dënuar me 3 (tre) vjet burgim, në aplikim të nenit 406 KPP i është zbritur 1/3 e
dënimit dhe është dënuar përfundimisht me 2 (dy) vjet burgim dhe i është hequr e drejta për të ushtruar funksione publike për një periudhë 2-vjeçare (dyvjeçare).
- Një vendim gjyqësor të Gjykatës së Lartë nr. 00 - 2017 – 501 (87), datë 8.6.2017, për kryerjen e veprave
penale, “Falsifikim i dokumenteve”, parashikuar nga neni 186/3, i Kodit Penal, e cila ka vendosur lënien
në fuqi të vendimit të Gjykatës së Apelit.
Referuar germës “c”, të pikës 1 të nenit 2, të ligjit nr. 138/2015, “Për garantimin e integritetit të
personave që zgjidhen, emërohen ose ushtrojnë funksione publike”, nuk mund të kandidojnë, të zgjidhen apo ushtrojnë funksionin e Këshilltarit në Këshillin Bashkiak, personat të cilët janë dënuar me burgim me
vendim të formës së prerë, brenda apo jashtë territorit të Republikës së Shqipërisë, për kryerjen e një krimi,
që nuk përfshihet në shkronjat “a” dhe “b”, të kësaj pike, për të cilin janë dënuar me jo më pak se 2 (dy)
vjet burgim.
Z. Preng Luli është dënuar me vendim gjyqësor të formës së prerë, për kryerjen e veprës penale,
“Falsifikim i dokumenteve”, parashikuar nga neni 186/3 i Kodit Penal, dhe është dënuar me 3 (tre) vjet burgim dhe i është hequr e drejta për të ushtruar funksione publike për një periudhë 2-vjeçare (dyvjeçare).
Në këto kushte, vepra penale për të cilën është dënuar z. Preng Luli përfshihet në fushën e ndalimit të ushtrimit të funksionit, të parashikuar në nenin 2, pika 1, germa “c” e ligjit 138/2015.
Ligji nr. 138/2015, “Për garantimin e integritetit të personave që zgjidhen, emërohen ose ushtrojnë funksione publike”, në nenin 4 të tij parashikon dhe periudhën gjatë së cilës zbatohen dispozitat e këtij ligji për ndalimin, kandidimin, zgjedhjen apo ushtrimin e funksionit, në varësi të llojit të veprës penale të deklaruar.
Sipas nenit 4 të ligjit nr. 138/2015, “Për garantimin e integritet të personave që zgjidhen, emërohen ose ushtrojnë funksione publike”, për personat që parashikohen nga shkronja “c”, të pikës 1, të nenit 2, të këtij
ligji, ndalimi për kandidim, zgjedhje apo ushtrim të funksionit zgjat 10 vjet nga momenti i përfundimit të dënimit me burg, sipas vendimit gjyqësor të formës së prerë.
Referuar masës së dënimit dhe datës kur ka filluar ekzekutimi i dënimit, dënimi duhet të përfundojë më datë 8.6.2020. Periudha e ndalimit të ushtrimit të funksionit zgjat për një periudhë kohore prej 2 (dy) vitesh,
deri më datë 8.6.2019.
Në bazë të nenit 4 të ligjit nr. 138/2015, “Për garantimin e integritetit të personave që zgjidhen,
emërohen ose ushtrojnë funksione publike”, për personat që parashikohen nga shkronja “c”, të pikës 1, të nenit 2, të këtij ligji, ndalimi për kandidim, zgjedhje apo ushtrim të funksionit zgjat 10 vjet nga momenti i përfundimit të dënimit me burg, sipas vendimit gjyqësor të formës së prerë, z. Preng Luli anëtarit i Këshillit të Bashkisë Shkodër, është brenda periudhës së ndalimit të ushtrimit të funksionit deri më datë 8.6.2029.
Nga shqyrtimi i të dhënave të dërguara me shkresën nr. 999/2 datë 2.10.2017, nga Prefektura e Qarkut
Shkodër, në Komisionin Qendror të Zgjedhjeve, në lidhje me “Njohjen dhe zbatimin e urdhrit të
ekzekutimit”, për veprën penale “Falsifikim i dokumenteve”, parashikuar nga neni 186/3 i Kodit Penal, bazuar në germën “c”, pika 1, neni 2, nenin 4, pika 3, i ligjit 138/2015, funksionari publik z. Preng Luli
është në kushtet e ndalimit të ushtrimit të funksionit.
Neni 10, pika 1 e ligjit nr. 138/2015, “Për garantimin e integritetit të personave që zgjidhen, emërohen
ose ushtrojnë funksione publike”, parashikon se:
Kur verifikohen kushtet për moskandidim dhe moszgjidhje, në përputhje me këtë ligj, KQZ-ja:
d) shpall pavlefshmërinë e mandatit dhe përfundimin e parakohshëm të mandatit, kur kushtet e

pazgjidhshmërisë dhe moskandidimit verifikohen pas fillimit të ushtrimit të mandatit, si dhe njofton
Kryeministrin në rastin e Kryetarit të Bashkisë apo të Këshilltarit Bashkiak.
Për sa më sipër, Komisioni Qendror i Zgjedhjeve referuar nenit 179/a të Kushtetutës, nenit 10, pika 1,
germa “d”, dhe nenit 14 të ligjit nr. 138/2015, “Për garantimin e integritetit të personave që zgjidhen,
emërohen ose ushtrojnë funksione publike”, shpall pavlefshmërinë e mandatit dhe përfundimin e
parakohshëm të mandatit të funksionarit publik, z. Preng Luli.

PËR KËTO ARSYE:

Komisioni Qendror i Zgjedhjeve, bazuar në nenin 179/a të Kushtetutës, në nenin 23, pika 1, germa
“a”, të ligjit nr. 10019, datë 29.12.2008, “Kodi Zgjedhor i Republikës së Shqipërisë’’, i ndryshuar; neni 2,
pika 1, germa “c”, neni 4, pika 3, nenit 10, pika 1, germa “d” dhe nenit 14, të ligjit 138/2015, “Për garantimin e integritetit të personave që zgjidhen, emërohen ose ushtrojnë funksione publike”; kreu I i vendimit të Kuvendit nr. 17/2016, “Për përcaktimin e rregullave të detajuara mbi zbatimin e ndalimeve të parashikuara në ligjin nr. 138/2015, “Për garantimin e integritetit të personave që zgjidhen, emërohen ose ushtrojnë funksione publike”.

VENDOSI:

1. Të shpallë të pavlefshëm dhe përfundimin e parakohshëm të mandatit të anëtarit të këshillit të
Bashkisë Shkodër, z. Preng Luli.
2. Ky vendim i njoftohet menjëherë Kryeministrit.
3. Kundër këtij vendimi mund të bëhet ankim brenda 45 ditëve, në Gjykatën Administrative të Shkallës së Parë Tiranë.
4. Ky vendim hyn në fuqi menjëherë dhe botohet në Fletoren Zyrtare.

KRYETARI
Klement Zguri
